पाएं अपने शहर की ताज़ा ख़बरें और फ्री ई-पेपरडाउनलोड करें
18+ को वैक्सीन लगवाने के लिए रजिस्ट्रेशन में तो युवक-युवतियां उत्साह दिखा रहे हैं, लेकिन वैक्सीन लगवाने में यह उत्साह हल्का पड़ रहा है। एक दिन पहले जहां 100 में से 96 लोग वैक्सीन लगवाने पहुंचे थे, वहीं दूसरे दिन गुरुवार को कुल 100 लोगों में से मात्र 91 लोग ही वैक्सीन लगवाने पहुंचे। हालांकि शाम 4 बजे जब 18+ के रजिस्ट्रेशन के लिए लिंक खुली तो 5 मिनट में ही 350 लोगों के रजिस्ट्रेशन हो गए।
अब इन्हें शनिवार को वैक्सीन लगाई जाएगी। गुरुवार को जिले के 67 केंद्रों पर कुल 2 हजार 243 को वैक्सीन लगाई गई। इनमें से 405 को वैक्सीन का पहला और 1838 को वैक्सीन का दूसरा डोज लगाया गया। वैक्सीनेशन के चौथे चरण की शुरुआत एक दिन पहले बुधवार से हुई थी। बुधवार को जिला मुख्यालय के भोपाल नाका स्थित आवासीय खेलकूद संस्थान में 18 से 14 वर्ष तक के लोगों को वैक्सीन लगाई गई।
पहले दिन कुल 100 में से 96 लोग वैक्सीन लगवाने पहुंचे, जबकि दूसरे दिन गुरुवार को यहां 100 में से सिर्फ 91 लोग ही वैक्सीन लगवाने के लिए केंद्र पर पहुंचे। आज वैक्सीनेशन नहीं होगा : जिला टीकाकरण अधिकारी डॉ. एमके चंदेल ने बताया कि शुक्रवार को वैक्सीनेशन नहीं होगा। इधर शनिवार को फिर से वैक्सीनेशन किया जाएगा। शनिवार को 18+ वाले 350 लोगों को वैक्सीन लगना है। इसके लिए गुरुवार शाम 4 बजे पोर्टल खोला गया।
लेकिन आश्चर्य की बात यह है कि मात्र पांच मिनट में ही 350 लोगों के रजिस्ट्रेशन हो गए। इतनी रफ्तार से तो रेलवे के रिजर्वेशन भी नहीं होते हैं। डॉ. चंदेल के अनुसार इन्हें शुक्रवार को वैक्सीन लगाई जाएगी।
55 प्रतिशत टारगेट पूरा
बुधवार को जिले में कुल 4 हजार 100 लोगों को वैक्सीन लगाने का लक्ष्य निर्धारित किया था। इसके लिए सभी ब्लॉक में अलग-अलग कुल 67 केंद्रों पर कुल 2 हजार 243 को वैक्सीन लगाई गई। यानी कि 55 प्रतिशत टारगेट पूरा हुआ। आष्टा ब्लॉक में कुल 592, बुदनी ब्लॉक में 318, इछावर ब्लॉक में 121, नसरुल्लागंज ब्लॉक में 219, श्यामपुर ब्लॉक में 449 और सीहोर शहर में 544 को वैक्सीन लगाई गई। कुल 405 लोगों को वैक्सीन का पहला डोज और 1 हजार 838 को वैक्सीन का दूसरा डोज लगाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn